Le Télégramme de Brest et de lOuest zo ur gazetenn bemdeziek vreizhat e galleg, graet e Montroulez (Penn-ar-Bed). Skignet e vez e Penn-ar-Bed, en Aodoù-an-Arvor hag er Morbihan. Perchennet eo gant tud Coudurier. Ur 600 bennak a dud a labour eno, en o zouez ouzhpenn 200 kelaouenner. Embannet e vez 208 000 skouerenn anezhi bemdez. Lennet e vez ar gelaouenn gant tro 570 000 den. An Télégramme a zo kevezer gwirion diwezhañ Ouest-France e kornôg Bro-Chall. An Télégramme a zo ivez unan eus kelaouennoù nemetañ Bro-Chall gant ur chresk eus ar skignerezh war ar pemp bloaz tremenet (kresk broadel wellañ ar gelaouennoù e 2004, 2005, 2006, 2007 ha 2008).  Resevet en eus an Télégramme ar priz Meilleur quotidien 2009 dar 15 a viz Even 2009. En 8vet renk eus ar pemdeziegoù eo an Télégramme e Bro-Chall. Dar 15 a viz Here 2009 eo bet embannet an 20 000vet niverenn eus ar gelaouenn, evit lidañ 65 bloaz ar gelaouenn.